O‘zbekistonda qariyb ikki oydan buyon koronavirus bilan kunlik kasallanishlar soni ilk bor 100 tadan kamaydi

O‘zbekistonda 28-fevral kuni 96 kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 236 501 nafarga yetdi, deb xabar beradi Sog‘liqni saqlash vazirligi matbuot xizmati.
Yangi kasallanish holatlarining:
Ta’kidlash kerakki, O‘zbekistonda 18-yanvardan buyon kunlik kasallanish holati ming kishidan ortayotgandi. 22-yanvar kuni esa rekord ko‘rsatkichga chiqqandi — bir sutkada 1478 kishida koronavirus aniqlangan. 2-fevralda esa koronavirus bilan kunlik kasallanishlar soni 15 kun ichida ilk bor 1000 tadan kamaygan. 9-fevraldan boshlab mamlakatda koronavirus bilan kunlik kasallanishlar soni bir oy ichida ilk bor 700 tadan kamaydi. Mamlakatda kunlik kasallanish bo‘yicha 200 kishidan past ko‘rsatkich so‘nggi marta 5-yanvarda (146 kishi), 100 kishidan past ko‘rsatkich esa 4-yanvar (90 kishi) qayd etilgandi.
So‘nggi sutkada 178 kishi: Andijon viloyatida 9 nafar, Buxoro viloyatida 11 nafar, Jizzax viloyatida 5 nafar, Navoiy viloyatida 4 nafar, Namangan viloyatida 5 nafar, Samarqand viloyatida 7 nafar, Surxondaryo viloyatida 8 nafar, Farg‘ona viloyatida 5 nafar, Toshkent viloyatida 10 nafar, Toshkent shahrida 114 nafar bemor tuzalib, kasallikdan sog‘ayganlar jami 233 096 nafarga yetdi va sog‘ayish ko‘rsatkichi 98 foizni tashkil etmoqda.
Shuningdek, 1 nafar koronavirusga chalingan bemor vafot etib, kasallikdan vafot etganlar soni 1636 nafarni tashkil qilmoqda. Bundan tashqari, o‘tgan bir sutka ichida 12 kishida pnevmoniya aniqlangan.